Γαλακτομπούρεκο κλασικό με σιμιγδάλι
Το γνωστό σε όλους μας κλασικό γαλακτομπούρεκο με σιμιγδάλι με την πλούσια πυκνή του κρέμα και το χρυσαφένιο τραγανό του φύλλο.
1.000 γρ. γάλα φρέσκο, πλήρες, 100 γρ. κρέμα γάλακτος με 35-36% λιπαρά, 200 γρ. σιμιγδάλι ψιλό, 250 γρ. ζάχαρη, 4 αυγά, 3 κρόκοι αυγών, ξύσμα από 1 πορτοκάλι ή 1 λεμόνι, 1 πακέτο φύλλο κρούστας, 150 γρ. βούτυρο αιγοπρόβειο από βάζο ή κανονικό βούτυρο αγελάδας, λιωμένο, 500 γρ. ζάχαρη , 200 γρ. νερό, 80 γρ. γλυκόζη, φλούδες από 1 πορτοκάλι
Για το γαλακτομπούρεκο κλασικό με σιμιγδάλι ξεκινάμε με το σιρόπι βράζοντας τη ζάχαρη, το νερό, τη γλυκόζη και τις φλούδες πορτοκαλιού για 2-3 λεπτά (από το σημείο βρασμού). Αφήνουμε το σιρόπι να κρυώσει.Σε μια κατσαρόλα βάζουμε το γάλα, την κρέμα γάλακτος, τη μισή ζάχαρη και το ξύσμα και την τοποθετούμε σε μέτρια φωτιά.Σε ένα μπολ ανακατεύουμε την υπόλοιπη ζάχαρη με το σιμιγδάλι, τα αυγά και τους κρόκους.Λίγο πριν πάρει βράση το γάλα, ρίχνουμε το 1/3 στο μείγμα των αυγών και ανακατεύουμε.Το αδειάζουμε μέσα στο υπόλοιπο γάλα και συνεχίζουμε το ανακάτεμα στη φωτιά.Μόλις δέσει η κρέμα και αρχίσει να κοχλάζει, την κατεβάζουμε από τη φωτιά. Τη σκεπάζουμε με μεμβράνη που να εφάπτεται στην επιφάνεια, για να μη σχηματιστεί κρούστα.Αφήνουμε κατά μέρος.Βουτυρώνουμε ένα ταψί διαμέτρου 24-25 εκ. και στρώνουμε στο εσωτερικό του τα μισά φύλλα, βουτυρώνοντάς τα ένα ένα και αφήνοντας τις άκρες τους να εξέχουν από το ταψί. Αδειάζουμε την κρέμα, την απλώνουμε ομοιόμορφα και διπλώνουμε προς τα μέσα τις άκρες των φύλλων. Τις βουτυρώνουμε κι αυτές.Κόβουμε τα υπόλοιπα φύλλα στη διάμετρο του ταψιού ώστε να μην εξέχουν και τα στρώνουμε πάνω από την κρέμα, βουτυρώνοντάς τα καλά. Τοποθετούμε για 15 λεπτά στο ψυγείο ή στην κατάψυξη, ώστε να παγώσει το βούτυρο πάνω στα φύλλα, και έπειτα χαράσσουμε ελαφρώς σε κομμάτια (με αυτόν τον τρόπο κόβονται εύκολα).Ψήνουμε σε προθερμασμένο φούρνο στους 160°C για 1 ώρα τουλάχιστον, έως ότου ροδίσουν τα φύλλα.Βγάζουμε από τον φούρνο και σιροπιάζουμε το ζεστό γαλακτομπούρεκο με το κρύο σιρόπι, χρησιμοποιώντας το όλο.
Γάλα,Ζάχαρη,Σιμιγδάλι